पाएं अपने शहर की ताज़ा ख़बरें और फ्री ई-पेपरडाउनलोड करें
शिमला। समर फेस्टिवल की तीसरी सांस्कृतिक संध्या में स्कूली बच्चों और स्थानीय लोक कलाकारों ने रंग भरा। कार्यक्रम शाम पांच बजे शुरू हुआ। सबसे पहली प्रस्तुति हार्ई स्कूल खलीनी के छात्रों ने दी। छात्राओं ने 'देश रंगीला, देश मेरा रंगीला' गाने पर डांस किया।
इसके बाद पोर्टमोर स्कूल की छात्राओं ने पहाड़ी नाटी डाली। आर्य समाज स्कूल और कॉन्वेंट स्कूल तारा हाल की छात्राओं ने प्रस्तुति दी। कार्यक्रम में पहाड़ी गायकों ने भी समा बांधा। पहाड़ी गायक अरुण जस्टा जैसे ही स्टेज पर पहुंचे, उन्होंने पहाड़ी गीतों की झड़ी लगा दी। दर्शकों ने तालियां बजाकर उनका स्वागत किया। उन्होंने 'छुमा रे, छुमा रे गाना गाया। अर्की की रहने वाली पहाड़ी कलाकार सुनीता रघुवंशी ने शाम 6 बजकर 42 मिनट पर स्टेज संभाला।
उन्होंने स्टेज पर आते ही 'पहाड़ा री ठंडी हवाएं, तोड़ी दिता दिल मेरा' गाने से प्रस्तुति दी। 6 बजकर 54 मिनट पर सुन्नी के निवासी पहाड़ी कलाकार नितिन गर्ग ने दर्शकों का मनोरंजन किया। उन्होंने 'तवैएं ता लाए मेरी बाठणा, चांदी रा छाला' गाने से दर्शकों को नाचने पर मजबूर कर दिया।
शाम 7 बजकर 5 मिनट पर पहाड़ी गायक राहुल शर्मा ने जैसे ही प्रसिद्घ पहाड़ी गाना 'चमचमांदे हो' गाया दर्शकों ने तालियों से उनका स्वागत किया। शहर के तारा हॉल कॉन्वेट स्कूल की छात्रों ने सांस्कृतिक प्रस्तुतियां दीं। स्कूल की छात्राओं ने गरबा पेश किया। छात्राओं ने 'डम-डम ढोल बाजे' गाने पर नृत्य किया। पारंपरिक वेश भूषा में प्रस्तुतियों से पूरा पंडाल झूम उठा।
दर्शकों ने शुरू में कार्यक्रम देखने में कोई दिलचस्पी दिखाई। छह बजे से लेकर आठ बजे तक पंडाल में कुर्सियां खाली रही। आठ बजे के बाद दर्शक पंडाल में पहुंचे। नौ बजे तक पंडाल काफी भर चुका था। रात नौ बजे भीड़ जुटनी शुरू हो गई।
आज चुनी जाएगी मिस शिमला
मंगलवार को समर फेस्टिवल में मिस शिमला प्रतियोगिता होगी। इसमें मॉडल मार्क रॉबिन्सन मुख्य चयनकर्ता होंगे। इसके अलावा एसडी सीनियर सेकंडरी स्कूल शिमला के छात्र, हैपी मॉडल स्कूल संजौली के छात्र, सरस्वती विद्या मंदिर स्कूल के छात्र प्रस्तुति देंगे। आशीष म्युजिकल ग्रुप मनाली, सिरमौर के गायक जगदीश , दिनेश म्यूजिकल गु्रप, मंडी से रेखा चौहान, सराहन से पवन, शिमला से ओम प्रकाश, किशोर म्यूजिकल गु्रप शिमला, चौपाल से नरेंद्र, सोनू म्यूजिकल गु्रप मंडी, जयसिंहपुर से शिवम सहित अन्य कलाकार भी समा बांधेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva awa_Deva bho_Deva zho_Hant eng_Latn